**METODOLOGIJA ODABIRA PROJEKATA SUKLADNO**

**KRITERIJIMA ODABIRA**

Operativni program „Zaštita okoliša“ 2007-2013

Prioritetna os 2: **Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama**

Mjera 2.1: Uspostava modernih vodoopskrbnih sustava i mreža

**Vrsta poziva na dostavu projektnih prijedloga: OGRANIČEN**

**Glavni ciljevi**

**Ovaj poziv je usmjeren prema:**

Uspostavi i održavanju održivog upravljanja vodnim resursima kroz investicije u sustave vodoopskrbe, povećanje priključenosti na sustav, smanjenje gubitaka te povećanje pouzdanosti i efikasnosti sustava vodoopskrbe;kroz financiranje manjih dijelova vodoopskrbnog sustava u cilju doprinosa za postizanje cjelovitog rješenja vodoopskrbnih područja sukladno Višegodišnjem programu gradnje komunalnih vodnih građevina za razdoblje 2014. - 2023. i postizanju usklađenosti s Direktivom o kakvoći vode namijenjenoj za ljudsku potrošnju

**SADRŽAJ:**

1. **Zakonska osnova**
2. **Procedure**
3. **Metodologija odabira**
4. **Informiranje i izvještavanje**
5. **Tablica za ocjenjivanje**

**Skraćenice:**

UT - Upravljačko tijelo

KT - Koordinacijsko tijelo

PT1- Posredničko tijelo razine 1

PT2- Posredničko tijelo razine 2

PD - Programski Dodatak

OP - Operativni program

OzP - Odbor za praćenje

KO - Kriterij odabira

OOP - Odbor za odabir projekata

PDP - Poziv na dostavu prijedloga

PP – Projektna prijava

UzP - Upute za prijavitelje

1. **Zakonska osnova**

Kriteriji odabira (KO) su niz kriterija koji se primjenjuju da bi se zajamčilo da su odabrani projekti financirani iz proračuna OP-a sukladni s ciljevima OP-a te da predstavljaju najbolju vrijednost za novac i ostvaruju kvantificirane ciljeve iz OP-a na najučinkovitiji način. KO uvode temelj za provjeru kvalitete projekata te međusobnu usporedbu projekata u slučaju konkurencije za dobivanje OP sredstva.

Ovaj dokument definira procedure za primjenu KO kroz metodologiju odabira, provodeći propisano sljedećim dokumentima:

* Zajedničko nacionalno pravilo br. 6, verzija 4.2: Odabir projekata i odobravanje sredstava pomoći
* Priručnik procedura Ministarstva poljoprivrede, verzija 3.0, poglavlje D: Odabir operacija

Kriteriji odabira projekata uspostavljeni su u sklopu nadležnosti Ministarstva poljoprivrede kao Posredničko tijelo razine 1 te odobreni od strane Odbora za praćenje OP-a dana 13. studenoga 2013. godine.

1. **Procedure**

U svrhu odabira projekata, PT1 će ustanoviti Odbor za odabir projekata (OOP). Projektne prijave se ocjenjuju pod vodstvom Odbora za odabir projekata.

U fazi odabira projektnih prijava kod ograničenog PDP-a, OOP može naići na potrebu za pojašnjenjima. Ukoliko do takve potrebe dođe, OOP će inicirati pregovore s prijaviteljem ukoliko je to potrebno kako bi projekt postigao sukladnost s postavljenim kriterijima. U tom slučaju pregovori se bilježe u zapisnik sastanka OOP te se dostavljeni dokumenti / dostavljena razjašnjenja od strane prijavitelja registriraju u Evaluacijsko izvješće. Tijekom postupka pregovora moguće je ponovno dostaviti ispravljene dijelove projekte prijave ukoliko se za to ukaže potreba.

Rezultat faze odabira je izvješće koje sadrži rezultate bodovanja zajedno s kvalitativnim primjedbama ocjenjivača. Svaki naknadni komentar ocjenjivača evidentira se u zapisnik sastanka relevantnog OOP. Čelnik PT1 je odgovoran za odobrenje Evaluacijskog izvješća.

1. **Metodologija odabira**

Kvaliteta prijava ocijeniti će se temeljem pitanja za ocjenu koja uključuju relevantnost, pripremljenost, financijsku opravdanost te sposobnost korisnika.

Ocjena će se provesti temeljem sljedećih principa:

* + minimalne granice kriterija odabira za svaku projektnu prijavu
  + maksimalnog broja bodova za svako ocjenjivačko pitanje
  + definirane težine svakog ocjenjivačkog pitanja

U tablici za ocjenjivanje dane su predviđene minimalne i maksimalne granice bodova kao i predviđeni elementi koji će se bodovati.

Kada sve projektne prijave budu bodovane, OOP će pripremiti sažeti popis rangiranih projektnih prijava i popis projekata koji nisu odabrani za financiranje. PT1 će pružiti informacije o prioritetnim projektnim prijavama na kojima će PT2 provesti provjeru prihvatljivosti. U slučaju kada rezultat ocjene prihvatljivosti značajno utječe na rezultat faze odabira, PT2 će dostaviti PP Odboru za odabir projekata na ponovno razmatranje.

1. **Informiranje i izvještavanje**

PT1 je odgovorno za informiranje svakoga prijavitelja o rezultatima procesa ocjene PP. Po donošenju usuglašenog sažetog popisa rangiranih projektnih prijava od strane OOP-a, PT1 će uputiti službeni dopis prijaviteljima gdje ih informira o rezultatima procesa odabira.

Prijavitelj će biti informiran o rezultatu procesa odabira unutar 15 radnih dana od dana donošenja odluke OOP o usuglašenom sažetom popisu rangiranih projektnih prijava.

Službeni dopis prijaviteljima uključuje, no nije ograničen na:

* + odluku o odabiru PP
  + u slučaju odbijanja PP – detaljno obrazloženje odbijanja

1. **Tablica za ocjenjivanje**

|  |  |
| --- | --- |
| TABLICA ZA OCJENJIVANJEOPERATIVNI PROGRAM „ZAŠTITA OKOLIŠA” 2007-2013 | |
| Poziv za dostavu prijedloga broj: | |
| Ime prijavitelja: |  |
| Ime vodećeg partnera: |  |
| Registracijski kod: |  |
| Prioritet i mjera: | **Prioritetna os 2 – ZAŠTITA VODNIH RESURSA HRVATSKE KROZ POBOLJŠANJE SUSTAVA VODOOPSKRBE TE INTEGRIRANOG SUSTAVA UPRAVLJANJA OTPADNIM VODAMA**  Mjera: 2.1 Uspostava modernih vodoopskrbnih sustava i mreža |
| Datum i vrijeme ocjene: |  |
| Ime ocjenjivača: | |
| Potpis: | |
| Datum: | |

|  |  |  |  |  |
| --- | --- | --- | --- | --- |
| *OPERATIVNI PROGRAM „ZAŠTITA OKOLIŠA” 2007-2013*  **Prioritetna os 2 – ZAŠTITA VODNIH RESURSA HRVATSKE KROZ POBOLJŠANJE SUSTAVA VODOOPSKRBE TE INTEGRIRANOG SUSTAVA UPRAVLJANJA OTPADNIM VODAMA**  Mjera: 2.1 Uspostava modernih vodoopskrbnih sustava i mreža  **PROVJERA KVALITETE PROJEKATA**  **TABLICA ZA OCJENJIVANJE PROJEKATA** | | | | |
| **Kriterij kvalitete** | **Maksimalni bodovi** | **Dobiveni bodovi** | **Težina**  **pr. 1-5** | **Ukupni bodovi** |
| 1. **Doprinos ciljevima strateških i programskih****dokumenata u području javne vodoopskrbe te javne odvodnje i pročišćavanja otpadnih voda**   Osnovni element koji će se uzeti u obzir (povrh osnovne prihvatljivosti ili fokusa poziva) jest do koje razine projektne aktivnosti te očekivani rezultati:   * ***doprinose ciljevima i indikatorima OP-a;*** * ***odnose na glavne aktivnosti postavljene na nivou zadane mjere;*** * ***odnose na dogovorene aktivnosti i rokove koji se odnose na implementaciju Direktive o pročišćavanju komunalnih otpadnih voda i Direktive o kakvoći vode namijenjenoj za ljudsku potrošnju prenesenima kroz Plan provedbe vodno - komunalnih direktiva, (revidirana verzija studeni 2010)*** * ***doprinose nacionalnim politikama/strategijama***   Bodovi koji će se dodjeljivati:   1. ***Opravdanost investicije ulaganja u financiranje manjih elemenata vodno-komunalne infrastrukture***   Bodovi koji će se dodjeljivati:   |  |  | | --- | --- | | Procjena opravdanosti investicije (procijeniti će se temeljem dostavljenog opisa opravdanosti investicije u sklopu prijavnog obrasca B, točka 2.1. Razlozi prijave projekta) | 1-5 |  1. ***Doprinos postizanju ciljanih vrijednosti Operativnog programa***  |  |  | | --- | --- | | Projekt doprinosi priključenju na novu/obnovljenu mrežu javne vodoopskrbe (utjecaj projekta na više od 500 stanovnika) | 5 | | Projekt doprinosi priključenju na novu/obnovljenu mrežu javne vodoopskrbe (utjecaj projekta na 100-500 stanovnika) | 3 | | Projekt doprinosi priključenju na novu/obnovljenu mrežu javne vodoopskrbe (utjecaj projekta na manje od 100 stanovnika) | 1 | | **10 (20)** |  | **2** |  |
| Komentari: | | | | |
| OOP će ocjenjivati sljedeće:   1. **Doprinos ciljevima strateških i programskihdokumenata u području javne vodoopskrbe te javne odvodnje i pročišćavanja otpadnih voda**      * 1. ***Opravdanost investicije ulaganja u financiranje manjih elemenata vodno-komunalne infrastrukture*** * Da li je i u kojoj mjeri financiranje investicije u manje elemente vodno-komunalne infrastrukture opravdano – potrebno je opisati razloge investiranja u upravo u izgradnju elemenata projekta koji se predlažu projektnom prijavom, odnosno navesti razloge zašto je u predloženi dio infrastrukture potrebno uložiti sredstva (primjerice zbog poboljšanja kvalitete vode za piće, spajanje stanovništva koje se koristi bunarskom vodom upitne kvalitete na javni sustav, odnosno omogućavanje korištenja zdravstveno ispravne vode za piće, provođenje mjera na vodoocrpilištu radi povećanja kvalitete vode, uvođenje lokalnih vodovoda u sustav javne vodoopskrbe, smanjenje gubitaka vode na mreži i sl.), te dokazati da je tehničko rješenje projekta dio koncepcijskog rješenja budućeg cjelovitog sustava vodoopskrbnog područja.   ***Napomena! Ukoliko predložena prijava projekata sadrži više ugovora, ovaj opis potrebno je izraditi za svaki pojedinačni ugovor koji se predlaže projektnom prijavom***   * 1. ***Doprinos postizanju ciljanih vrijednosti Operativnog programa*** * potrebno je navesti na koji broj stanovnika utječe gradnja elementa projekta koji se predlaže za financiranje to jest koliko novih stanovnika će se priključiti na novu/obnovljenu mrežu javne vodoopskrbe, odnosno na koliko stanovnika će predložena investicija direktno utjecati poboljšanom uslugom   ***Napomena! Ukoliko predložena prijava projekata sadrži više ugovora, potrebno je navesti utjecaj na stanovnike za svaki pojedinačni ugovor koji se predlaže projektnom prijavom*** | | | | |
| 1. **Pripremljenost projekta** 2. R***azina spremnosti projekta za provedbu***   Bodovi koji će se dodjeljivati:   |  |  |  | | --- | --- | --- | | Financijska izvršenost radova na projektu je 50-99,99% | 8 |  | | Financijska izvršenost radova na projektu je 20-50% | 5 | 1-5 | | Financijska izvršenost radova na projektu je između 10-20% | 2 | | Financijska izvršenost radova na projektu je 0-10% | 1 | | **8 (40)** |  | **5** |  |
| Komentari: | | | | |
| * 1. ***razina spremnosti projekta za provedbu*** * odnosi se na spremnost projekta manjih dijelova sustava javne vodoopskrbe koji se predlažu projektnom prijavom za dovršetak svih radova do krajnjeg roka prihvatljivosti za financiranje (31.12.2016.) – potrebno ispuniti tablicu 2 Plan nabave i realizacije elemenata projekta u sklopu prijavnog obrasca B   ***Napomena! Ukoliko predložena prijava projekata sadrži više ugovora, potrebno je navesti financijsku izvršenost za svaki pojedinačni ugovor koji se predlaže projektnom prijavom te će se prilikom ocjenjivanja financijska izvršenost svakog ugovora ocijeniti zasebno, dok će konačnu ocjenu činiti razmjeran prosjek ocjena koji će u obzir uzeti vrijednosti pojedinih ugovora*** | | | | |
| 1. **Financijska opravdanost projekta**   Osnovni element koji će se uzeti u obzir:   1. **Odnos *ukupnih troškova projekata u odnosu na stanovnike koji će imati novu / poboljšanu vodnu uslugu;***   Bodovi koji će se dodjeljivati:   |  |  | | --- | --- | | odnos troškova projekta u odnosu na stanovnike koji su obuhvaćeni projektom je visok | 1 | | odnos troškova projekta u odnosu na stanovnike koji su obuhvaćeni projektom je razmjeran | 3 | | odnos troškova projekta u odnosu na stanovnike koji su obuhvaćeni projektom je nizak | 5 | | **5 (25)** |  | **5** |  |
| Komentari: | | | | |
| OOP će ocjenjivati sljedeće:   1. **Financijska opravdanost projekta**    1. **Odnos *ukupnih troškova projekata u odnosu na stanovnike koji će imati novu / poboljšanu vodnu uslugu***   Procijenit će se temeljem pristiglih prijava projektnih prijedloga | | | | |
| 1. **Sposobnost korisnika**   Osnovni elementi koji će se uzeti u obzir (povrh osnovne propisane prihvatljivosti):   1. ***Kapacitet korisnika da provede EU financiranje projekta (sufinanciranje, ljudski resursi, prethodna iskustva,..)***   Bodovi koji će se dodjeljivati:   |  |  | | --- | --- | | Procjena kapaciteta korisnika (sufinanciranje, ljudski resursi, prethodna iskustva  kapacitet za provođenje postupka javne nabave) | 1-5 | | **5 (15)** |  | **3** |  |
| Komentari: | | | | |
| OOP će ocjenjivati sljedeće:   1. **Sposobnost korisnika**     1. ***Kapacitet korisnika da provede EU financiranje projekta (sufinanciranje, ljudski resursi, prethodna iskustva,..)***  * jasno opisati kapacitet korisnika (javnog isporučitelja vodnih usluga) da provede EU financiranje projekta (sufinanciranje, ljudski resursi, prethodna iskustva,..) – potrebno je priložiti organizacijsku strukturu korisnika (navesti poslovne jedinice, broj i stručnu spremu djelatnika). Potrebno je opisati postojeći kapacitet za provođenje postupka javne nabave, odnosno opisati planirani način provođenja postupka javne nabave. | | | | |
| **Ukupno:** | **….** |  | **-** |  |
| **Uvjeti koje je potrebno ispuniti prije potpisivanje Ugovora o dodjeli sredstava uključujući komentare na moguće neprihvatljive troškove:** | | | | |